Osnovna škola Petar Zoranić Nin

Ulica dr. Franje Tuđmana 3

23 232 Nin

KLASA: 602-01/24-01/66

URBROJ: 2198-1-33-24-1

**Predmet: Javni poziv**

OŠ „Petar Zoranić“ Nin planira mobilnost učenika osmih razreda u sklopu Erasmus + akreditacije.

Planirana je mobilnost 8 učenika u Mittelschule Frohnleiten iz Frohnleitena u Austriji. Vrijeme provedbe je od 7.4.2025. do 11.4.2025.

Ovim putem pozivamo sve učenike osmih razreda naše škole da pristupe anketi na [poveznici.](https://forms.office.com/e/Pa7Hb3V8r0)

Rok za pristup anketi je 18.11.2024.

Nakon ispunjene ankete slijedi pisanje motivacijskog pisma na engleskom jeziku, intervju sa školskom psihologinjom i provjera poznavanja engleskog jezika s nastavnicom iz engleskog jezika.

U povjerenstvu odabira sudionika su: koordinator Erasmus projekta Iva Maras (učiteljica razredne nastave), zamjenik koordinatora Elvira Vučković (školska psihologinja), Marina Diklić Matešić (učiteljica povijesti) i Mirjana Ivanković Miletić (učiteljica engleskog i talijanskog jezika).

Način bodovanja:

Opći uspjeh (odličan = 5 bodova, vrlo dobar = 4 boda, dobar = 3 boda, dovoljan = 2 boda)

Vladanje (uzorno = 10 bodova, dobro = 5 bodova)

Rješenje o primjerenom načinu obrazovanja 1 bod

Motivacijsko pismo (max 20 bodova)

* Piše se u školi rukopisnim pismom, potpisuje se vlastoručno, ocjenjuje se motivacija za učenjem i stjecanjem novih znanja)
* Ocjenjuje ga svaki član povjerenstva (svaki član max 5 bodova)

Intervju sa psihologinjom (max 10 bodova)

* Osvrt na motivacijsko pismo
* Socijalna i emocionalna zrelost
* Samostalnost

Poznavanje engleskog jezika (max 10 bodova)

* Upotreba jezika u svakodnevnoj komunikaciji

Nakon objave rezultata rok za žalbu je 8 dana. Sudionik ima pravo na uvid dokumentacije i može se žaliti. Žalba mora biti u pisanom obliku i predaje se koordinatoru projekta. Sudionik se može žaliti isključivo na vlastite bodove.

Odgovor na žalbu je 8 dana od zaprimanja iste.

Nakon žalbenog postupka objavljuje se konačna lista odabranih sudionika i slijedi roditeljski sastanak za učenike s najvećim brojem bodova.